OzLabs/hebrew-wiki-articles huggingface dataset:
אוי אלט (הונגריה)

אוי אלט (חיים חדשים) (בהונגרית: Új Élet) שפורסם ומפורסם גם כיום בבודפשט, הוא כתב העת הרשמי של הקהילה המאורגנת היהודית בהונגריה היום תחת התאחדות הקהילות היהודיות בהונגריה (MAZSIHISZ).

== היסטוריה ==
=== כותרת המשנה של העיתון ===
העיתון הופיע לראשונה מייד לאחר תום מלחמת העולם השנייה ב-18 בנובמבר 1945 והיה שבועון עד 1957. מאז הוא דו-שבועון. עד 1984 לא היה רשום שם העורך תחת כותרת העיתון. משנת 1984 עד 1991 ערך הרב אישטוואן דומאן את כתב העת, ולאחר מכן הרב פטר קרדוש (במקור קסטנבאום).

השינויים הרצופים בהכותרת המשנה של כתב העת אוי אלט משקפים את השינויים בזהותם של היהודים בהונגריה.
* כותרת המשנה עד 1951 הייתה: A magyar zsidóság lapja, כלומר "העיתון של יהדות הונגריה".
* מ-1951 עד 1989 כותרת המשנה הייתה: A magyar izraeliták lapja, כלומר "העיתון של בני ישראל ההונגרים".
* ב-1990, לזמן קצר, שונתה כותרת המשנה ל: A magyar zsidók lapja, כלומר "העיתון של יהודי הונגריה"
* מאז הוא נקרא: A magyarországi zsidó hitközségek szövetségének lapja "העיתון של התאחדות הקהילות היהודיות בהונגריה", בהוצאת התאחדות הקהילות היהודיות בהונגריה (MAZSIHISZ).

=== כותרת המשנה שביטאה אידאולוגיה ===
עד 1951, אוי אלט התיימר להיות כתב העת של כל יהודי הונגריה, כולל אלה שראו את עצמם כמיעוט אתני (לא רק דתי) בתוך ההונגרים, אבל החלפת המילה יהודי (כעם) במילה "בני ישראל" (כדת) על ידי המשטר הקומוניסטי שעלה לשלטון בשנת 1949 ורצה לראות ביהדות קבוצה דתית נוספת במדינה כמו הקלוויניסטים, הפרוטסטנטים, הקתולים וכדומה שמבחינתו כולם היו בראש וראשונה הונגרים - שם שנשא רק קונוטציות דתיות - הצביעה על השינוי הגדול בגישה של המדינה וגם בקהילה במרומז, טרנספורמציה שהייתה קשורה לשינויים נוספים בתוכן.

עד 1951, המאמרים עסקו בסוגיות של עניין פוליטי ממשי, כמו היחס של האליטה הפוליטית ההונגרית לבעיות של מעמד העם היהודי. משנות ה-50 של המאה ה-20 ואילך, כאשר המדינה הקומוניסטית שלטה בכל היבט של החיים הציבוריים היהודיים, הפך אוי אלט לעיתון עדתי-דתי שעסק רק בענייניה הפנימיים של הקהילה הדתית היהודית בהונגריה.

=== אחרי חילופי המשטר ===
לאחר חילופי המשטר בשנת 1989, כשהעיתונות היהודית שוב הייתה פלורליסטית, אוי אלט שמר מרצונו על תפקידו של עיתון דתי. דפיו שיקפו את המורכבות של ניסיון הרנסאנס היהודי בהונגריה.

== לקריאה נוספת ==
* Sándor Scheiber, Magyar zsidó hírlapok és folyóiratok bibliográfiája, 1847–1992 (Budapest, 1993) (אלכסנדר שייבר, ביבליוגרפיה של עיתונים ומגזינים יהודים הונגריים, 1847–1992 (בודפשט, 1993))

== קישורים חיצוניים ==
* 
* [https://mazsihisz.hu/kozossegeink/zsido-sajto/uj-elet-a-magyarorszagi-zsido-hitkozsegek-szovetsegenek-lapja אתר רשמי]
* [https://yivoencyclopedia.org/article.aspx/Uj_Elet#suggestedreading אוי אלט באתר The YIVO Encyclopedia of Jews in Eastern Europe]
* [https://adt.arcanum.com/hu/collection/ZsidoAnyag_UjElet/ גליונות מקוונים של העיתון משנת 1960] באתר Arcanum (דרוש מינוי)

קטגוריה:עיתונות יהודית
קטגוריה:הונגרית
קטגוריה:יהדות הונגריה
קטגוריה:ציונות בהונגריה
צדיק (שיר)

"צדיק" הוא שיר של הזמר והשחקן הישראלי שולי רנד. השיר נכתב והולחן על ידי שולי רנד, הופק בידי אסף תלמודי, ויצא לאור ב-4 ביוני 2018 בתור הסינגל הראשון מתוך אלבום האולפן השני של רנד, "רצוא ושוב".

== רקע ==
השיר נכתב והולחן על ידי שולי רנד, הופק בידי אסף תלמודי<ref></ref><ref name=":1"></ref><ref name=":0"></ref><ref name=":2"></ref>, ועובד בידי בנו הנדלר, עמית הראל, עמית יצחק, ניר מנצור, גדי פוגטש ותלמודי<ref name=":0" /><ref name=":2" />. הוא יצא לאור ב-4 ביוני 2018 בתור הסינגל הראשון מתוך אלבום האולפן השני של רנד, "רצוא ושוב"<ref name=":1" />. על משמעות השיר הסביר רנד:

בריאיון עם אלחנן ניר וברל'ה קרומבי למקור ראשון רנד הוסיף:

== השיר ==
"צדיק" הוא שיר באורך 4:19 אשר בוצע על ידי שולי רנד בליוי קולות בס על ידי בנו הנדלר, תופים על ידי ניר מנצור, וגיטרה על ידי עמית יצחק. קולות הכינור בוצעו על ידי גדי פוגטש, הקלידים על ידי עמית הראל ואסף תלמודי, הסקסופון, הטרומבון והטמבורין על ידי איל תלמודי, גרשון וייסרפירר ואסף אמדורסקי בהתאמה<ref name=":0" /><ref name=":2" />. המילים "כשאתה אחד העצובים בעיר" נלקחו משירו של מאיר אריאל, "לילה שקט עבר על כוחותינו בסואץ"<ref></ref><ref></ref>.

== הדיון הציבורי אודות השיר ==
לאחר דיון ממושך בתחנה, החליטו בתחנת הרדיו קול חי להימנע מהשמעת השיר עקב החשש שהוא עלול לפגוע במאזינים שיפרשו את השיר כמבטא ביקורת על צדיקים<ref></ref><ref></ref><ref></ref>. בתגובה לצזנור השיר אמר רנד:

ידידיה מאיר מערוץ 7 שיבח את הכתיבה רבת המשלב<nowiki/>ים של רנד, הכוללת את לשון המשנה והגמרא, סלנג של חוזרים בתשובה, פרפרזה לאגדות חז"ל, מילה ביידיש, ומילים מספרי חסידות וממגילת קהלת. הוא ביקר את העובדה שבניגוד לשיריו האחרים של הזמר, כגון "אייכה", בשיר זה רנד אינו משאיר אף תקווה קלושה לטוב<ref></ref>.

איתמר זהר מעיתון הארץ ביקר את העובדה שגלגלצ בחרו לא להכניס את השיר לפלייליסט שלהם וכתב "כשכל כך הרבה זמרים שרים שירי חנופה לדת, טוב לשמוע את שולי רנד מטיל ספק בה"<ref></ref>.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי שולי רנד
קטגוריה:שירים בעברית
קטגוריה:סינגלים בהוצאת נענע דיסק
ברולטה

"ברולטה" הוא שיר של המוזיקאים הישראלים שגב, ערן יוסף ועידו בי שהיה בעבר בהרכב עידו בי וצוקי, אשר יצא לאור כסינגל ב-11 ביוני 2023.

== רקע וקבלה ==
שלושת המוזיקאים הכירו דרך פלטפורמת טיקטוק, שם יצרו סרטונים מוזיקליים שונים, ובעקבות זאת קבעו להיפגש באולפן. לפני צאתו, קידמו המוזיקאים את השיר בפלטפורמה, שם זכה השיר להצלחה וזכה לאלפי סרטונים העושים בו שימוש ולאהדה רבה. בהארץ נכתב כי זהו שיר האוס עם מקצב מהיר, מרקיד ובעל מילים קליטות. הצלחתו של השיר בפלטפורמת טיקטוק לפני צאתו הושוותה לזו של השיר "תיק קטן" של הראפרים נס וסטילה, שיצא מוקדם יותר באותה השנה.

== הצלחה מסחרית ==
לאחר צאתו, נכנס השיר למקום ה-33 במצעד היטליסט של מגזין מאקו. שבוע לאחר מכן, עלה למקום התשיעי. במצעד מדיה פורסט, הגיע השיר למקום ה-13, עם כ-67 השמעות בתחנות הרדיו.

באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר ה-19 המושמע ביותר בחודשים אלו בישראל.

== מיקומי שיא ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירים בעברית
קטגוריה:שירים עם כפל לשון
קטגוריה:שירי מוזיקת האוס
קטגוריה:מוזיקה: תופעות אינטרנט
אלכסנדר שרוואשידזה

אלכסנדר קונסטנטינוביץ' שרוואשידזה (בגאורגית: ალექსანდრე კონსტანტინის ძე შარვაშიძე, באבחזית: Алеқсандр Константин-иҧа Шарвашиӡе, 1867–1968) היה צייר מן האימפריה הרוסית ובן לשושלת הנסיכותית של אבחזיה של בית שרוואשידזה. הוא היה נכדו של מושל גאורגיה ספר עלי-ביי. אביו, קונסטנטין, היה שותף לקשר של אצולת גאורגיה מ-1832 נגד השלטון הרוסי. 
לאחר מות דודנו ב-1918, היה לממלא מקום היורש לכתר האבחזי.

משנת 1907 עד 1918 עבד שרוואשידזה כצייר תפאורות בתיאטרון מריאינסקי ובתיאטרון אלכסנדרינסקי בסנקט פטרבורג. הוא עבד בשיתוף פעולה עם אלכסנדר בנואה, אלכסנדר גולובין (צייר), ולנטין סרוב ופאבלו פיקאסו. הוא
ציווה לאת כל יצירתו לגאורגיה.

לאחר המהפכה הרוסית, יצא שרוואשידזה לגלות בצרפת. הוא מת ב-17 באוגוסט 1968 בגיל 101, בהוסטל לזקנים במונקו, ונקבר בבית הקברות הרוסי בניס. ב-12 במאי 1985 נקבר שרוואשידזה בשנית לפי כללי הטקס במרכז בירת אבחזיה סוחומי. ב-24 בדצמבר 2013 הוסר הלוט מעל המצבה שהוקמה על קברו.

==קישורים חיצוניים==

==הערות שוליים==

קטגוריה:נפטרים ב-1968
קטגוריה:ילידי 1867
קטגוריה:אבחזיה: אצולה
קטגוריה:אבחזיה: היסטוריה
קטגוריה:אבחזים
כביש M4 (רוסיה)

כביש הרכב הפדרלי M4 "דון" (ברוסית: Федеральная автомобильная дорога М4 «Дон») הוא כביש מהיר מרכזי ברוסיה המקשר בין מוסקבה, וורונז', רוסטוב על הדון וקרסנודאר. אורכו 1,517 קילומטרים.

הדרך, ששודרגה והורחבה בעשורים בעשור הראשון והשני של המאה ה-21 לכביש מהיר, היא עורק תחבורתי המחבר בין מוסקבה לדרום רוסיה. בחודשי הקיץ סובל הכביש מעומסי תנועה כבדים הנגרמים על ידי נופשים הנוסעים לאתרי הנופש של הים השחור, כמו סוצ'י, ועל ידי משאיות המעבירות פירות מהדרום לאזורים המאוכלסים יותר של צפון ומרכז רוסיה.

נכון ל-2023, M4 הוא הכביש המהיר הארצי היחיד ברוסיה. חלקים מהכביש כרוכים באגרה.

== גאוגרפיה ==
מחסום אגרה בכביש
המסלול מתחיל בכביש הטבעת של מוסקבה ועובר דרומה, עובר ממערב לווידנויה, ממזרח לדומודדובו וממערב לקאשירה ולסטופינו. הכביש המהיר ממשיך באובלסטי טולה וליפצק, עובר דרך יילץ וזדונסק ולאחר מכן על פני מחוז וורונז'. לאחר חציית נהר הדון ליד רוסטוב ממשיכה הדרך דרומה לקרסנודאר ומסתיימת בנובורוסיסק.

קטע מוסקבה-קרסנודאר הוא חלק מהכביש האירופי E115, במקביל לכביש האירופי E119 ממוסקבה לקאשירה. קטע מוסקבה-קאשירה הוא גם חלק מ-AH8 (חלק מרשת הכבישים המהירים האסיאתית), הקטע ברוסטוב על הדון הוא חלק מכביש E50, קטע דז'ובגה-נובורוסיסק הוא חלק מכביש E97 וקטע קרסנודאר-דז'ובגה הוא חלק מהכביש האירופי E592.

== היסטוריה ==
במהלך מרד קבוצת וגנר ביוני 2023 שימש כביש ה-M4 את כוחות קבוצת וגנר בניסיונם לנוע מרוסטוב על הדון למוסקבה. השליטה בכביש המהיר הייתה שנויה במחלוקת בין קבוצת וגנר לבין הכוחות המזוינים של הפדרציה הרוסית, ודיווחים לא מאושרים סיפרו על מסוקי קרב רוסים שירו על שיירות צבאיות של כוח וגנר.

== קישורים חיצוניים ==

* [http://russianhighways.ru/for_drivers/m-4 M-4], באתר סוכנות הכבישים הפדרלית

== הערות שוליים ==

M4
סלעית מגרב

סַלְעִית מַגְרֵבּ (שם מדעי: Oenanthe halophila) היא מין של ציפור שיר בסוג סלעית, שמצויה בצפון אפריקה. זהו מין בקבוצה שסווגה בעבר כבני משפחת הקיכליים Turdidae, אך כיום נחשבת באופן כללי יותר לחלק ממשפחת החטפיתיים Muscicapidae.

== טקסונומיה ואטימולוגיה ==
סלעית מגרב (O. halophila) וסלעית הבזלות (O. warriae) נחשבו בעבר לתת-מינים של סלעית לבנת-כנף (O. lugens), אך פוצלו כמינים מובחנים על ידי איגוד האורניתולוגים הבין-לאומי (IOU) בשנת 2021.<ref></ref> עם זאת, חלק מהרשימות עוד לא מכירות בפיצולים, ועדיין מתייחסות אליהן כאל תת-מינים של סלעית לבנת-כנף.<ref></ref><ref></ref>

שם הסוג Oenanthe נגזר מהמילים ביוונית העתיקה oenos (οίνος), "יין" ו-anthos (ανθός), "פרח". זה מתייחס לחזרתה של הסלעית האירופית ליוון באביב בדיוק בזמן פריחת הגפנים.<ref name="job"></ref> השם האנגלי לסלעית "wheatear" אינו נגזר מ"חיטה" או "אוזן", אלא הוא השחתה לשונית מהמאה ה-16 של "לבן" ו"עכוז", ומתייחס לשת הלבן הבולט שנמצא ברוב המינים.

שם המין הספציפי Halophila נגזר מהמילים הלטיניות halos, "מלח" ו-philos, "אוהב/מחבב". שם זה מתייחס לבית הגידול שהסלעית חיה בו, העשוי ברובו מאבני מלח ומינרלים.<ref></ref> השם העברי מרמז על כך שהסלעית מצויה אך ורק באזור בצפון אפריקה שמכונה מַגְרֵב.

זהו מין מונוטיפי, כלומר לא תוארו תת-מינים נפרדים.

== תפוצה ובית גידול ==
מצויה בצפון הסהרה, בעיקר במרוקו. יש גם אוכלוסייות קטנות יותר באלג'יריה ובתוניסיה. בלוב היא מזדמנת נדירה ביותר (שלוש תצפיות).

== תיאור ==
סלעית מגרב נקבה, מרוקו
אורכה של סלעית מגרב 14.5–16.5 ס"מ, ומשקלה 18–25 גרם. הזכר בולט בניצויו המנוגד בצבעי שחור-לבן, הנקבה עם גב אפור אחיד, בטן לבנה וכנפיים אפורות כהות, לנקבה יש מופע "כהה גרון". בתעופה ניכר דגם הכנף דומה מאוד לסלעית לבנת-כנף, ההבדל הכמעט יחיד הוא שעל-הכנף שלה בצבע אפור יותר חלק ועל-הכנף של סלעית לבנת כנף יחסית לבנבן, ובנוסף בולט גם פס הזנב השחור לרוחב הזנב כולו. סוככות התת-הזנב שלה לבנות, בשונה מסלעית לבנת-כנף.

== סטטוס ==
ה-IUCN לא מכיר בסלעית מגרב כמין עצמאי, ובשל כך מצב השימור שלה לא הוערך.

==קישורים חיצוניים==

==הערות שוליים==

קטגוריה:טקסונים שתוארו בידי הנרי בייקר טריסטראם
קטגוריה:בעלי חיים שתוארו ב-1859
קטגוריה:חטפיתיים
קטגוריה:מרוקו: עופות
קטגוריה:תוניסיה: עופות
קטגוריה:אלג'יריה: עופות
מזרקת נפטון (גדנסק)

מזרקת נפטון (בפולנית: Fontanna Neptuna) היא מזרקה היסטורית בגדנסק, יצירת מופת בסגנון מנייריזם-רוקוקו, ואחד מהאתרים הנודעים של העיר. המזרקה ממוקמת בשוק Długi Targ מול הכניסה לחצר ארטוס. היא הוקמה בתחילת המאה ה-17. הקשובים מכנים את הפסל "Krësztof".

== היסטוריה ==
ב-1549 אותרה באר לא מוכרת ליד הכניסה לחצר ארטוס, שאולי היו בה חלקי מתכת דקורטיביים. הבאר הייתה ממוקמת מעט קרוב יותר לנהר מוטוואבה.

הרשויות המקומיות של גדנסק, יחד עם ראש העיר ברתולומאוס שכמן, רצו להקים אנדרטה בולטת יותר. המזרקה החדשה הייתה אמורה להיבנות במרכז חזית חצר ארטוס, מהשער הירוק תיראה המזרקה עם בית העירייה הראשי ברקע, עם הפנייה ל-Long Lane. נפטון – אל הים – היה אמור להיות ממוקם מול בתי מגוריהם של מלכי פולין, בזמן שהותם בדנציג. האל המיתולוגי היה אמור להרכין את ראשו אליהם. למזרקה היו אמורות להיות משאבות תת-קרקעיות לחבר את המזרקה לפוטוק סידלצקי ליד שוק Sienny, אך הלחץ היה נמוך מדי.

מזרקת נפטון וסביבתה בשנת 1838.
בין 1606 ל-1615 היו תוכננו הפיסול והיציקה. את האנדרטה הקים הפסל אברהם ואן דן בלוק (1572–1628), עם הפסל של פיטר הוזן הפלמי. הפסל נוצק מברונזה בשנת 1615 בגילדת היציקה של העיר על ידי גרדט בנינג. משקל דמות נפטון הוא 650 קילוגרם. הכן שעליו נמצא נפטון עשוי טוף שחור. המזרקה היא בסגנון המנייריזם הפלמי. מתקני המים נוצרו על ידי אוטומאר פון ווטנר, ומערכות המים תוכננו על ידי אדם ווייב. מיכלי המים היו ממוקמים על הגג של בית העירייה הראשי וחצר ארטוס. עד המחצית השנייה של המאה התשע-עשרה, לפני שמערכת המים התת-קרקעית עברה מודרניזציה, המזרקה פעלה רק כמה ימים בשנה. בעבר המזרקה הייתה צבועה.

המזרקה החלה לפעול ב-9 באוקטובר 1633, העיכוב נגרם עקב שיבושים רבים: שיפוץ חצר ארטוס, בעיות בחוזק מערכת המים, מלחמת פולין-שוודיה ומותו של אברהם ואן דן בלוק. בשנת 1634 הוקפה המזרקה בגדר מעוטרת בעיטים פולניים מוזהבים. חנוכת המזרקה התקיימה ב-23 במרץ 1634. בין השנים 1757 ו-1761, יוהאן קרל סטנדר יצר למזרקה ולבסיסה חלקים חדשים, והנפח הראשי יעקב בארן שיחזר והחליף את הסורג השבור. כך קיבלה המזרקה את מאפייני סגנון הרוקוקו.

בשנת 1927 שופצה המזרקה. בשנות ה-30 הוציאו הנאצים את העיטים הפולנים ההיסטוריים מגדר המזרקה כחלק מהסרת ההיסטוריה והמורשת הפולנית של העיר. המזרקה נפגעה במהלך מלחמת העולם השנייה ועברה לפרצ'ואו שנכבשה על ידי הגרמנים. לאחר מלחמת העולם השנייה המזרקה שופצה בין 1950 ל-1954 והוחזרה לפעולה ב-22 ביולי 1957. קישוטי העיטים הפולנים ההיסטוריים שעל הגדר שוחזרו. בשנת 1988 במסגרת עבודות שיפוץ, כוסו איברי המין של דמות המזרקה בעלה תאנה. המזרקה עברה שיפוץ מלא בין ספטמבר 2011 לאפריל 2012.

== גלריה ==
<gallery widths="200px" heights="200px" perrow="3">
Gdańsk - Neptune's Fountain.JPG
Fontanna neptuna gdansk widok z wiezy ratusza.jpg
Monumento Neptuno, Gdansk, Polonia, 2013-05-20, DD 04.jpg
Neptun Monument and Main Town Hall in Gdańsk.jpg|האנדרטה כשהעיט הפולני לפניה ובניין העירייה ברקע
Gdańsk Neptun IMG 2633.JPG|בסיס האנדרטה
7629vik Gdańsk, fontanna Neptuna. Foto Barbara Maliszewska.jpg
</gallery>

==קישורים חיצוניים==

קטגוריה:גדנסק
קטגוריה:אירופה: מזרקות
קטגוריה:פומרניה (פרובינציה): מבנים
נבחרת הולנד בכדורסל נשים

נבחרת הולנד בכודרסל נשים היא קבוצת כדורסל הנשים הלאומית של הולנד. הישגי השיא של הנבחרת הם המקום השמיני באליפות העולם בכדורסל נשים 1979 והמקום החמישי באליפות אירופה בכדורסל נשים 1950.

== קישורים חיצוניים ==

* 
* [https://www.fiba.basketball/federation/Netherlands נתונים מאתר פיב"א]

== הערות שוליים ==

הולנד
קטגוריה:הולנד: כדורסל
קטגוריה:נבחרות הולנד
קטגוריה:הולנד: ספורט נשים
SolarMax

Solar Maximum Mission (SolarMax) הוא לוויין מדעי לחקר פעילות השמש ששוגר בשנת 1980 ופעל עד לשנת 1989.

==משימת הלוויין==
הלוויין שוגר ב-14 בפברואר 1980 מנמל החלל קייפ קנוורל בעזרת משגר מדגם דלתא 3000.

על הלוויין הותקנו מספר מכשירים לחקר פעילות השמש בתחומים שונים:

{| class="wikitable sortable"
|+ מכשירים שהותקנו על הלוויין
|-
! שם !! מטרת המדידות !! חוקר ראשי
|-
| קורונהגרף/פולרימטר: 446.5—658.3 ננומטר || עתרת השמש, התפרצות שמש || High Altitude Observatory
|-
| ספקטרומטר על סגול ופולרימטר 175.0—360.0 ננומטר || קרינת על-סגול של השמש, אטמוספירה || מרכז טיסות החלל מרשל
|-
| פוליכרומטור קרני רנטגן רכים: 0.14—2.25 ננומטר || התפרצות שמש באזורים פעילים || לוקהיד קורפוריישן, יוניברסיטי קולג' לונדון, Rutherford Appleton Laboratory
|-
| ספקטרומטר קרני רנטגן קשים בתחום 3.5–30 keV || אזורים פעילים והתפרצויות || אוניברסיטת אוטרכט
|-
|ספקטרומטר להתפרצויות קרני רנטגן קשים: 15 ערוצי מדידת אנרגיה בתחום 20–260 keV || אזורים פעילים והתפרצויות || מרכז טיסות החלל גודרד
|-
| ספקטרומטר קרני גמא: 476 ערוצים בתחום 0.01-100 MeV || קרן גמא של השמש || אוניברסיטת ניו המפשיר
|-
| רדיומטר: 0.001-1000 בתחום 0.001-1000 מיקרומטר || צפיפות אנרגיית שמש || המעבדה להנעה סילונית
|-
|}
לוויין בתא מטען של המעבורת במהלך תיקונים
בפעילות מדעית היו מעורבים מדענים מארצות הברית ומדינות נוספות.

קורונהגרף/פולרימטר פעל כחצי שנה ובעקבות בעיות ברכיבים אלקטרוניים פעילותו הופסקה בספטמבר 1980. בנובמבר 1980 מערכת בקרה של הלוויין יצאה משימוש. בעקבות כך רק 3 מכשירים יכלו להמשיך ולתפקד. לאור המצב הוחלט להקפיא את פעילות המדעית של הלוויין.

באפריל 1984 שוגרה מעבורת החלל צ'לנג'ר במסגרת משימה STS-41-C. בין הפעילויות המתוכננות הייתה לכידת את הלוויין והעברתו לתא המטען של המעבורת לתיקונים. הדבר נעשה על ידי זרוע רובוטי של המעברות קנדארם. לאחר העברת הלוויין לתא המטען החלו עבודות תחזוקה. מערכת בקרה הוחלפה ורכיבים אלקטרוניים של המכשור הוחלפו. לאחר סיום העבודות הלוויין שוחרר למסלול.

הלוויין פעל ללא תקלות עד לשנת 1989.

בשנים 1987–1989 התגלו 10 כוכבי שביט. ממצאים נוספים פורטו במאמרים מדעים רבים.

בשנת 1989 הלוויין החל לאבד גובה. הוא נכנס לאטמוספירה ונשרף ב-2 בדצמבר 1989.

== קישורים חיצוניים ==

* [https://solarscience.msfc.nasa.gov/SMM.shtml תיאור הפעילות]
* [https://heasarc.gsfc.nasa.gov/docs/heasarc/missions/solarmax.html מידע מאתר נאס"א]

קטגוריה:לוויינים אמריקאיים
פטר קרדוש

פטר קרדוש (במקור קסטנבאום, בהונגרית: Kardos Péter; בודפשט, 11 במאי 1936) הוא רב ראשי נאולוגי, חזן, העורך הראשי של כתב העת אוי אלט (הונגריה) של התאחדות הקהילות היהודיות בהונגריה.

== ביוגרפיה ==
פטר קסטנבאום נולד במשפחה יהודית אורתודוקסית ברחוב דוב 86 בבודפשט כבנם של שאנדור (שמחה) קסטנבאום, פקיד, ושל מרגיט וייס (1901–1987), סוחרת עתיקות.<ref></ref> מספטמבר 1942 למד בבית הספר היסודי ברחוב דוב. אביו ניספה בשואה במחנות שרות העבודה (עבודות כפייה לגברים יהודים עבור הצבא ההונגרי). פטר למד להכיר את יסודות הליטורגיה במקהלת בית הכנסת ברחוב קזינצי בבודפשט. בגיל ההתבגרות הוא היה תלמידו של יעקב גוטשל (Gottschal Jakab), מנצח ומלחין, ולאחר מכן למד את הסגנון האורתודוקסי אצל יוז'ף פיש (Fisch József). סיים את לימודיו הגמנסיה היהודית ב-1954. בשנת 1958 - תוך הענות להזמנתו של אלכסנדר שייבר - הפך לתלמיד בבית המדרש לרבנים בבודפשט וסיים במקביל את הכשרת החזנים. מוריו היו, בין היתר, אלכסנדר שייבר, משה ריכטמן, שאמו סמרה, יוז'ף שווייצר, ובהכשרת החזנים זמר האופרה והחזן רז'ה פלקי ושאנדור סירוטה, החזן הראשי של בודה.

את לימודיו כחזן סיים ב-1962. הוא עבד כבעל קורא ולא לקח על עצמו תפקיד רב במשך עשר שנים. בנוסף הוא עבד והתפרנס כמדריך תיירים, כיוון שדיבר מספר שפות. קרדוש כיהן תחת הרב הראשי דאז לאסלו הוכברגר. הוא קיבל סמיכה לרבנות ב-1971 ובשנה שלאחר מכן עבר לרובע זוגלו (רובע 14 של בודפשט), שם הוא פעיל מאז. בית הכנסת דרך טקיי הוא מקום מושבו הקבוע. לרגל ראש השנה ויום כיפור, על פי הזמנה, מילא תפקידי חזן ורב של בית הכנסת בוורשה מספר פעמים.<ref></ref> מאז 1973, הוא עובד במערכת של כתב העת אוי אלט, שהוא העורך הראשי שלו מאז 1991. בנובמבר 1985 נבחר לנשיא אגודת הרנבים הלאומית.<ref></ref> הוא שהה 15 חודשים בשוודיה כרב בשנים 1987–1988. קרדוש היה סגן נשיא אגודת הרנבים של התאחדות הקהילות היהודיות בהונגריה, הוא פרש משם בפברואר 2021.<ref></ref>

קרדוש הוא משתתף קבוע בסדרת התוכניות "העולם בעיניים יהודיות" ( A Világ Zsidó Szemmel) ו"פלפול (Pilpul) של הטלוויזיה הקהילתית Heti TV.

== משפחתו ==
הוא נשא לאישה את יהודית אקשטיין ב-1966. נולדו להם שני ילדים: אגנש ולאסלו. גם בנו עובד כחזן.

== ספרו ==
* תמהיל רחוב שיפ. ספר ביוגרפי. (גביאנו דפוס והוצאה לאור בע"מ, 2014)

== פרסים והוקרה ==
* פרס מיקלוש רדנוטי נגד גזענות (2005)
* צלב הקצין של מסדר ההצטיינות ההונגרי (2021)<ref></ref>

== לקריאה נוספת ==
* [https://mazsihisz.hu/kozossegeink/rabbijaink/bemutatjuk-a-rabbijainkat-kardos-peter היכרות עם הרבנים שלנו: פטר קרדוש] (25 בפברואר 2017) mazsihisz.hu
* [http://www.or-zse.hu/kardos-negyven.htm ברכתו של הרב הראשי קרדוש]. מבוסס על כתיבתו של גאבור דויטש. (12 במאי 2016) or-zze.hu
* [https://www.bzsh.hu/wp-content/uploads/2016/05/kardosujlt.pdf פטר קרדוש 80]. גיליון מיוחד (11 במאי 2016) אוי אלט
== הערות שוליים ==

קטגוריה:רבנים הונגרים
קטגוריה:חזנים הונגרים
קטגוריה:ניצולי השואה
קטגוריה:בוגרי בית המדרש לרבנים בבודפשט
קטגוריה:אנשי דת יהודים
קטגוריה:בודפשט: אישים
קטגוריה:רבנים נאולוגים
קטגוריה:עורכי עיתונים יהודים הונגרים
קטגוריה:יהדות בודפשט
קטגוריה:הונגרים שנולדו ב-1936
ליז רובין יעקבסן

אליזבת "ליז" יעקבסן (בדנית: Lis Jacobsen) (לבית רובין) הייתה פילולוגית, ארכאולוגית וסופרת דנית. היא חקרה את תולדות השפה הדנית והתמחתה גם ברונות. הייתה לה השפעה מרכזית על מגוון תחומי המחקר העוסקים בשפה הדנית.

יעקבסן נולדה למשפחה יהודית אמידה: אביה היה מרכוס רובין (1854–1923), מנהל הבנק הלאומי של דנמרק, ואמה הייתה קאיה דוידסן (1854–1909).
לאחר שסיימה את לימודיה פנתה ללימודי הוראה ב-1903. באותה השנה גם התחתנה עם ההיסטוריון פטר יעקבסן. בשנת 1904 החלה ללמוד פילולוגיה סקנדינבית באוניברסיטת קופנהגן, שם זכתה בשנת 1907 במדליית זהב עבור מאמרה "מתי וכיצד נפרדה השפה הנורדית לענפיה השונים" (Naar og hvorledes har det fællesnordiske Sprog spaltet sig i forskellige Grene). היא השלימה את הלימודים למוסמך ב-1908, ובשנת 1910 הייתה לאישה הראשונה בדנמרק לקבל תואר דוקטור בבלשנות נורדית. הדוקטורט שלה נקרא "מחקרים בהיסטוריה של השפה הדנית מחוק אריק ועד התנ"ך של כריסטיאן השלישי" (Studier til det danske Rigssprogs Historie fra Eriks Lov til Chr. III.s Bibel).

לאחר שהבינה את המגבלות על חקר השפה הדנית בשל היעדר טקסטים ומילונים נאותים, היא ייסדה בשנת 1911, בתמיכתם של כריסטיאן ארסלב וקארל ס' פטרסן, את החברה לשפה וספרות דנית (Det danske sprog- og litteraturselskab או DSL) שבראשה עמדה עד 1931, ולאחר מכן שימשה שם כמנהלנית. דרך החברה פורסמו מחקריה הרבים של יעקובסן.

אחרי מלחמת העולם השנייה, יעקבסן המשיכה לארגן וליזום מפעלים נוספים, כדוגמת "התרבות הנורדית" (Nordisk Kultur) ו"הלקסיקון הנורדי של ימי הביניים" (Kulturhistorisk Leksikon for nordisk Middelalder) שהושלמו ב-1979. במהלך שנות החמישים של המאה ה-20 עבדה על מילון הדנית המודרנית (Nudansk Ordbog) ועל מילון המילים הנרדפות (Synonymordbogen).

==פרסומים==
<div class="mw-content-ltr">
* Lis Jacobsen, Guterlov og Gutersaga, København 1910 (תרגום)
* 1912 Lis Jacobsen, Kvinde og Mand, København: Gyldendal,
* Lis Jacobsen, Svenskevældets Fald. Studier til Danmarks Oldhistorie i filologisk og runologisk, Lys; København 1929
* Lis Jacobsen og Erik Moltke, Danmarks Runeindskrifter, København 1942
* Lis Jacobsen, Politikens Blå Ordbøger: Nudansk Ordbog, Politikens Forlag, København 1953.
</div>

==קישורים חיצוניים==

==הערות שוליים==

קטגוריה:פילולוגיות
קטגוריה:נשים דניות
מגדל לייטהאוס

מגדל לייטהאוס (נקרא גם YBOX או מגדל הזהב) הוא גורד שחקים בבת ים. בנייתו הסתיימה בשנת 2020. גובה המגדל 163.7 מטרים<ref></ref> והוא בעל 49 קומות<ref></ref>.

הבניין שוכן בשכונת פארק הים, שכונת גורדי שחקים בבת ים והוא הבניין השני בגובהו בבת ים, אחרי מגדל עדן הסמוך לו וגבוה ממנו ב־4.75 מטרים.

המגדל כולל 225 יחידות דיור.

== הבניין ==
הבניין, המתנשא לגובה 163.69 מטרים ובעל 49 קומות - קומת לובי כפולה הכוללת גם קומת גלריה, 46 קומות מגורים שבהן 194 דירות, קומת יציע וקומה טכנית בראש המבנה, הוא השני בגובהו בבת ים והבניין ה-21 בגובהו בישראל. הבניין מצופה בחיפוי בצבע זהב וגורם להשתקפות. בכל דירה בבניין יש נוף לים שנמצא כ-500 מטרים מהבניין.

<gallery widths="300" heights="250">
Eden Tower BatYam.jpg
LightHouse Tower BatYam.jpg
</gallery>

== ראו גם ==
* גורדי שחקים בישראל
== קישורים חיצוניים ==

* 

== הערות שוליים ==

קטגוריה:בת ים: מבנים
קטגוריה:בת ים: מגדלי מגורים
אליוט מונוד

אליוט מונוד (באנגלית: Eliott Mounoud; נולד ב-10 באוגוסט 1995) הוא כדורגלן חופים שווייצרי המשחק בעמדת השוער בנבחרת שווייץ בכדורגל חופים. השוער השווייצרי שיחק בקבוצות כדורגל חופים מספרד, גאורגיה, פורטוגל, ישראל, אוקראינה, רוסיה, איטליה וברזיל.

==קריירה==
מונוד התגורר בטורדמברה, ספרד מאז שהיה בן חמש ואף רצה לייצג את נבחרת ספרד בענף. לעומת זאת, לאחר שלא זומן לסגל הנבחרת הספרדית, הוא נענה בחיוב לזימון לנבחרת מולדתו, שווייץ, שבה ערך את הופעת הבכורה שלו על החול בשנת 2017, כשהיה בן 22.

הוא עזר לנבחרתו להגיע למקום השלישי בגביע העולם בכדורגל חופים לשנת 2021 ואף קטף את תואר כפפת הזהב של הטורניר. בשנים 2021 ו-2022 הוא נבחר לשוער הטוב ביותר בעולם כחלק מטקס כוכבי כדורגל החופים.

ב-18 ביוני 2023, זכה עם בני "פלפלה" כפר קאסם בגביע אירופה לאלופות, כשכבש את שני השערים של קבוצתו במשחק הגמר מול פיזה, שערים שהובילו את המשחק לפנדלים, שבהם כפר קאסם יצאה עם ידה על העליונה.

==סטטיסטיקות==

;לאומיים
{| class="wikitable" style="text-align:center;"
|-
! תחרות !! שנה !! הופעות !! שערים
|-
| rowspan="2"|גביע העולם בכדורגל חופים
| 2019 || 4 || 1
|-
| 2021 || 6 || 3
|-
! colspan=2|סך הכל !! 10 !! 4
|}
{| class="wikitable" style="text-align:center;"
|-
! תחרות !! שנה !! הופעות !! שערים
|-
| rowspan="4"|אליפות אירופה בכדורגל חופים
| 2019 || 4 || 3
|-
| 2020 || 4 || 2
|-
| 2021 || 6 || 4
|-
| 2022 || 6 || 5
|-
! colspan=2|סך הכל !! 20 !! 14
|}

;קבוצתיים
{| class="wikitable" style="text-align:center;"
|-
! תחרות !! שנה !! קבוצה !! הופעות !! שערים
|-
| rowspan="7"|גביע אירופה לאלופות
|-
| 2017 || rowspan=2 align=right| דינמו בתומי || 7 || 2
|-
| 2018 || 5 || 2
|-
| 2019 || align=right| ספורטינג ליסבון || 8 || 1
|-
| 2020 || align=right| ארתור מיוזיק || 7 || 0
|-
| 2022 || rowspan=2 align=right| בני "פלפלה" כפר קאסם || 7 || 3
|-
| 2023 || 8 || 3
|-
! colspan=3|סך הכל !! 42 !! 11
|}

==תארים==
===קבוצתיים===
;בני "פלפלה" כפר קאסם
* גביע אירופה לאלופות בכדורגל חופים (1): 2023
* אליפות ישראל (1): 2024

===לאומיים===
* אליפות אירופה בכדורגל חופים
** אליפות (1): 2022
* המשחקים האירופיים
** אליפות (1): 2023

===אישיים===
* גביע העולם בכדורגל חופים
** כפפת הזהב: 2021
* כוכבי כדורגל החופים
** נבחרת החלומות העולמית (2): 2021, 2022
* אליפות ישראל
** השוער המצטיין: 2024

==קישורים חיצוניים==

* [https://beachsoccer.com/player/eliott-mounoud הפרופיל של אליוט] באתר הרשמי של Beach Soccer Worldwide
* [https://bsrussia.com/profiles/persons/6876 הפרופיל של אליוט] באתר Beach Soccer Russia 

==הערות שוליים==

קטגוריה:כדורגלנים שווייצרים
קטגוריה:שוערי כדורגל שווייצרים
קטגוריה:כדורגלני חופים שווייצרים
קטגוריה:שווייצרים שנולדו ב-1995
פרס המוזיקה של MTV אירופה למופע הקוריאני הטוב ביותר

פרסי המוזיקה של MTV אירופה למופע הקוריאני הטוב ביותר (באנגלית: MTV Europe Music Award for Best Korean Act) הוא פרס המוענק מאז 2013. B.A.P הם שיאני הזכיות בקטגוריה זו עם 2 זכיות וכן שיאני המועמדויות עם 3 מועמדויות יחד עם .

== זוכים ומועמדים ==
=== שנות 2010 ===
{| class="wikitable"
!שנה
!זוכים
!מועמדים
|-
!
|אקסו
|
*B.A.P
*
*
*
|-
! 2014
|B.A.P
|
*
*BTS
*
*
מועמדויות מוקדמות:
* 
* 
|-
! 2015
|BTS
|
*
*
*
*
|-
! 
|B.A.P
|
*
*
*טווייס
*
|-
! 
|
|
*מאמאמו
*
*סבנטין
*
|-
! 2018
|
|
*
*(G)I-dle
*
*
|-
! 2019
|אייטיז
|
*
*
*איצי
*Iz*One
|}

=== שנות ה-2020 ===
{| class="wikitable"
!שנה
!זוכים
!מועמדים
|-
!2020
|סטריי קידס
|
* 
* 
* 
* אוורגלו
|-
!2021
|אספה
|
* 
* STAYC
* 
* 
|}

קטגוריה:קטגוריות פרסי המוזיקה של MTV אירופה
סויוז TMA-1

סויוז TMA-1 (ברוסית: Союз TMA-1), הייתה משימת ביקור בתחנת החלל הבין-לאומית. זו הייתה הטיסה הראשונה של דגם "סויוז TMA".

בדור החמישי של חלליות הסויוז, סויוז-TMA, בוצעו שינויים שנדרשו לעמידה בתנאי נאס"א על מנת שחלליות "סויוז" יוכלו לשרת תחנת החלל הבינלאומית. השינויים הללו כללו את התאמת חלליות "סויוז" לאנשים גבוהי קומה ושימוש במצנחים משופרים. חלליות מסוג "סויוז-TMA" היו החלליות הראשונות שהשתמשו בטכנולוגיית הצגת נתונים דיגיטלית (המכונה באנגלית "Glass cockpit"). חלליות מסוג סויוז-TMA זהות במבנם החיצוני לחלליות סויוז מהדור הרביעי,"סויוז-TM", אך שונות במבנם הפנימי.
==צוות החללית==
===צוות המראה===
* סרגיי זליוטין - מפקד וטייס החללית
* פרנק דה ווין - מהנדס טיסה
* יורי לונצ'קוב - מהנדס טיסה
===צוות נחיתה===
* ניקולאי בודארין - מפקד וטייס החללית
* קנת באוארסוקס - מהנדס טיסה
* דונלד פטיט - מהנדס טיסה
===צוות גיבוי===
* יורי לונצ'קוב
* אלכסנדר לזוטקין

בשנת 2001 נחתם הסכם מסגרת בין רוסקוסמוס לבין סוכנות החלל האירופית בקשר להגעת אסטרונאוטים של הסוכנות לתחנת החלל. פרנק דה ווין היה הראשון שטז לחלל במסגרת תוכנית זו.

==מהלך המשימה==
באביב 2001 הוחלט לדחות את השיגור לאוקטובר 2002. החללית שוגרה ב-30 באוקטובר 2002 מכן שיגור מס' 1 בקוסמודרום בייקונור שמופעל על ידי רוסיה ונמצא בקזחסטן. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

באותה עת בתחנת החלל שהתה משלחת מס' 5 בפיקוד של ולרי קורזון. החללית התחברה למודול "פירס" של תחנת החלל ב-1 בנובמבר. במשך 8 ימים צוותים עסקו בניסויים מתוכננים בתחומים שונים. כל הצוות חזר לכדור הארץ כעבור 8 ימים בחללית סויוז TM-34.

חללית "סויוז TMA-1" נותרה מחוברת לתחנת החלל הבין-לאומית כ"חללית חילוץ" במקרה חרום. 

ב-1 בפברואר 2003 התרחש אסון קולומביה. בעקבות כך טיסות מעבורות חלל הופסקו והיה צורך לעבד מחדש תוכניות ביקור בתחנת החלל הבין-לאומית. משך שהות של משלחת מס' 6. ב-28 באפריל לתחנת החלל התחברה חללית סויוז TMA-2 ואיתה משלחת מס' 7 בפיקוד יורי מלנצ'נקו. החל הליך העברת אחריות על תחנת החלל והעברת ציוד ומצרכים.

ב-3 במאי 2003 החללית התנתקה מתחנת החלל כאשר על סיפונה צוות משלחת מס' 6 (ניקולאי בודארין פיקד על הטיס). עקב בעיה טכנית בזמן הנחיתה החללית נחתה במרחק של כ-300 ק"מ מהאזור המתוכנן בשטח קזחסטן.

בתחנת החלל הבין-לאומית נותר צוות של משלחת מס' 7 שהגיע מספר ימים לפני זה בחללית סויוז TMA-2

==קישורים חיצוניים==

* [http://www.spacefacts.de/mission/english/soyuz-tma1.htm סויוז TMA-1] 
* [https://www.russianspaceweb.com/iss_soyuztma1.html תיאור המשימה]

קטגוריה:תוכנית סויוז
קטגוריה:2002 ברוסיה
קטגוריה:2003 ברוסיה
ג'ק איפאילבו

ג'ק איפאילבו (באנגלית: Jack Ipalibo; נולד ב-6 באפריל 1998 בניגריה) הוא כדורגלן ניגרי המשחק בעמדת הקשר האחורי בקבוצת סטרומסגודסט מליגת העל הנורווגית.

== קריירת מועדונים ==
איפאילבו גדל באקדמיית הכדורגל דיאמונד ובמחלקת הנוער של ויאריאל. בשנת 2018 החל לשחק בקבוצות המילואים של ויאריאל. החל משנת 2019 משחק בקבוצת סטרומסגודסט מליגת העל הנורווגית, תחילה בהשאלה, ולאחר מכן בחוזה קבוע.

== קישורים חיצוניים ==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני סטרומסגודסט
קטגוריה:ניגרים שנולדו ב-1998
מה לעשות?

"מה לעשות?" הוא שיר שהוקלט על ידי הזמרת-יוצרת הישראלית דנה אינטרנשיונל.<ref name=":0"></ref> הוא יצא לאור ב-23 באפריל 2013, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום.<ref name=":0" /> הוא נכתב על ידי יעל בדרשי, הולחן על ידי אינטרנשיונל והופק על ידי אלי אברמוב.<ref name=":1"></ref>

השיר הגיע למקום הראשון במצעד של מדיה פורסט.<ref></ref>

== רקע וכתיבה ==
השיר נכתב על ידי יעל בדרשי, הולחן על ידי דנה אינטרנשיונל והופק על ידי אלי אברמוב.<ref name=":1" /> במסגרת יצירת השיר, נלקחה דגימה מתוך "האמיני יום יבוא" של יפה ירקוני.<ref></ref> בריאיון לנענע10 הצהירה אינטרנשיונל: "את יפה גיליתי אחרי שהתקשרה אלי פעם, סיפרה שהיא אוהבת אותי ובקשה שאתארח בערב מחווה שעשו לה ואשיר שיר שלה. התאהבתי בה ברגע שראיתי אותה... במדינה שלא כל כך יודעת לתת כבוד לאמנים הוותיקים שלה, יפה הייתה סמל לישראל היפה, העובדת והשמחה".<ref name=":2"></ref>

בהמשך לכך, התראיינה לוואלה! והצהירה: "את הרעיון לסמפול של יפה הביא אלי אברמוב שעבד בעבר גם עם יפה".<ref name=":2" />

== וידאו קליפ ==
האודיו הרשמי של השיר פורסם ב-24 באפריל 2013 והועלה לערוץ היוטיוב הרשמי של דנה אינטרנשיונל, עם עטיפת הסינגל עצמו.

נכון ליוני 2023 עומד מונה הצפיות של הקליפ על למעלה מ-100 אלף צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|23 באפריל 2013
|הזרמת מוזיקה • הורדה דיגיטלית • תקליטור
|NMC
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי יעל בדרשי
קטגוריה:שירים שהולחנו על ידי דנה אינטרנשיונל
קטגוריה:שירים שהופקו על ידי אלי אברמוב
קטגוריה:סינגלים בהוצאת NMC יונייטד אנטרטיינמנט
אסטרפוביה

אסטרפוביה, (ידוע גם בשם: אסטרפופוביה, ברונטופוביה, קראונופוביה או טוניטרופוביה), היא פחד חריג מרעמים וברקים או פחד לא מוצדק מסופות רעמים מפוזרות או מבודדות, אסטרפוביה היא סוג של פוביה ספציפית. זוהי פוביה הניתנת לטיפול, שגם בני אדם וגם בעלי חיים יכולים לפתח. המונח אסטרפוביה מורכב מהמילים היווניות ἀστραπή (אסטריפ; ברק) וφόβος (פובוס; פחד).

== סימנים וסימפטומים ==
אדם עם אסטרפוביה ירגיש לעיתים קרובות חרדה במהלך סופת רעמים גם כאשר הוא מבין שהאיום עליו הוא מינימלי. חלק מהתסמינים הם אלו המלווים בפוביות רבות, כגון רעד, בכי, הזעה, התקף חרדה, תחושה פתאומית של שימוש בשירותים, בחילות, תחושת אימה, החדרת האצבעות לאוזניים ודופק מהיר. עם זאת, יש כמה תגובות הייחודיות לאסטרפוביה. לדוגמה, בדרך כלל מחפשים ביטחון מאנשים אחרים, והתסמינים מחמירים כשהם לבד. אנשים רבים הסובלים מאסטרפוביה יחפשו מחסה נוסף מהסערה. הם עשויים להסתתר מתחת למיטה, מתחת לשמיכות, בארון, במרתף או בכל חלל אחר שבו הם מרגישים בטוחים יותר. בדרך כלל נעשים מאמצים לחנוק את קול הרעם; האדם עלול לכסות את אוזניו או לסתום את החלונות.

סימן אופייני לכך שמישהו סובל מאסטרפוביה הוא עניין מוגבר מאוד בתחזיות מזג האוויר. אדם עם אסטרפוביה עשוי להיות ערני לחדשות על סערות נכנסות. הם עשויים לצפות במזג האוויר בטלוויזיה ללא הרף במהלך התקפים גשומים ואולי אפילו לעקוב אחר סופות רעמים באינטרנט. זה יכול להיות חמור מספיק כדי שהאדם לא ייצא החוצה מבלי לבדוק קודם את מזג האוויר. זה יכול להוביל לחרדה ובמקרים קיצוניים מאוד, אגורפוביה - פחד לעזוב את הבית.

== ילדים ==
בשנת 2007, מדענים גילו שאסטרפוביה היא הפוביה השלישית בשכיחותה בארצות הברית. זה יכול להופיע אצל אנשים בכל גיל ומתרחש אצל ילדים רבים, ואין לזהות אותו מיד כפוביה מכיוון שילדים עוברים באופן טבעי פחדים רבים כשהם מתבגרים. הפחד שלהם מרעם וברקים לא יכול להיחשב פוביה מפותחת, אלא אם היא נמשכת יותר משישה חודשים. במקרה זה, יש לטפל בפוביה של הילד, שכן היא עלולה להפוך לבעיה חמורה בבגרות.

כדי להפחית את הפחד של הילד במהלך סופות רעמים, הילד יכול להיות מוסח על ידי משחקים ופעילויות. גישה נועזת יותר היא להתייחס לסופה כאל בידור.

== יחס ==
הטיפול הנפוץ ביותר ואולי היעיל ביותר לאסטרפוביה הוא חשיפה לסופות רעמים ובסופו של דבר בניית חסינות. כמה שיטות טיפול אחרות כוללות טיפול קוגניטיבי התנהגותי (CBT) וטיפול דיאלקטי התנהגותי (DBT). המטופל יקבל במקרים רבים הנחיה לחזור לעצמו על ביטויים על מנת להיות רגועים בזמן סערה. תרגילי נשימה כבדים יכולים לחזק את המאמץ הזה.

== כלבים וחתולים ==
כלבים עלולים להפגין חרדה קשה במהלך סופות רעמים; בין 15 ל-30 אחוז עשויים להיות מושפעים<ref name="drescher"></ref>. מחקרים מאשרים רמות גבוהות של קורטיזול - הורמון הקשור ללחץ - משפיע על כלבים במהלך ואחרי סופות רעמים. התרופות כוללות טיפולים התנהגותיים כמו התניה נגדית וחוסר רגישות, תרופות נגד חרדה ופרומון מרגיע כלבים, אנלוגי סינתטי של הורמון המופרש על ידי אמהות מיניקות.

מחקרים הראו גם שחתולים יכולים לפחד מסופות רעמים. אף על פי שזה פחות נפוץ, ידוע שחתולים מסתתרים מתחת לשולחן או מאחורי ספה במהלך סופת רעמים.

בדרך כלל אם חיה כלשהי חרדה במהלך סופת רעמים או כל אירוע דומה, כמעט בלתי מזיק (למשל מופע זיקוקים), מומלץ פשוט להמשיך להתנהג כרגיל, במקום לנסות לנחם בעלי חיים.

== ראו גם==
* פוביה
* פוביה ספציפית

== הערות שוליים ==

קטגוריה:ברק
קטגוריה:פוביות
קטגוריה:רעם
את אשר כתבתי כתבתי

אֵת־אֲשֶׁר כָּתַבְתִּי כָּתָבְתִּי או מה שכתבתי, כתבתי (בלטינית: QUOD SCRIPSI, SCRIPSI) הוא ביטוי לטיני. שימושו הידוע ביותר הוא של פונטיוס פילאטוס, נציב הרומאים בתקופת בית שני, שאמר את הביטוי בתגובה לכוהנים היהודים שביקשו ממנו שישנה את שכתב על הצלב של ישו, INRI – "ישו מנצרת, מלך היהודים" אל "אשר אמר אני מלך היהודים". פירוש הביטוי הוא שהדובר אמר את דבריו, ואין מה להוסיף.

פונטיוס פילטוס וישו, גבהארד פוגל, 1936. 

== היסטוריה ==
הביטוי מופיע בברית החדשה ביוחנן י"ט, 20–22, כאשר ישו נשלח להצליב, פילטוס כתב את השלט שיתלה מעל ישוע על הצלב. הוא כתב את "ישוע מנצרת, מלך היהודים" בעברית (או, ככל הנראה, בארמית<ref>The HarperCollins Study Bible, new revised standard version, , p. 2051</ref>) לטינית, ויוונית עתיקה:

הכוהנים היהודים הביעו את התנגדותם לכך בפני פילטוס, וטענו שישו רק תבע את התואר, ושהם לא הכירו בו ככזה. לפיכך אמרו פילאטוס לא לכתוב מלך היהודים אלא "אשר אמר אני מלך היהודים." פילטוס הגיב להם באדישות ב"QUOD SCRIPSI, SCRIPSI" (במקור ביוונית: Ὃ γέγραφα γέγραφα, "הו גגראפה, גגראפה"):

זה התפרש על ידי הירונימוס כרמז לכותרות תהילים נ"ו ו-נ"ז, שנראה כי בוולגטה מתייחסים לכתובת שאין לשנותה.<ref name="brown"></ref><ref name="met"></ref>

לסירובו של פילטוס לשנות את הכתובת שני הסברים. האחד, התואם את המסורת הנוצרית, הוא שפילטוס אכן הכיר במלכותו של ישו, והשני, הביקורתי, הוא שהחלטתו של פילאטוס לראות בישו "מלך היהודים", נועדה ליצור את הבסיס המשפטי להעמדת ישו לדין, כשאשמתו – מרידה ברומאים, שהעונש בגינה הוא צליבה.

== שימושים אחרים ==
בשנת 1306, כאשר אנרי השני מירושלים חתם על פטנט לתת את ממלכת קפריסין למושל אמלריך השני, מלך ירושלים, מרשל המקדש שליווה את אמלריק אמר על פי הדיווחים "Quod scripsi, scripsi" בבוז להנרי כאשר חתם על פָּטֶנט.<ref></ref>

הפילוסוף עמנואל קאנט השתמש במשחק מילים על "Quod scripsi, scripsi" בתגובה למבקרים על ספרו המטפיזיקה של המידות, באמצעות המשפט "Quod scripsi, scribentes" (מה שכתבתי, אני כותב).<ref></ref>

== ראו גם ==
* INRI
* פונטיוס פילאטוס

== הערות שוליים ==

קטגוריה:מילים וביטויים בלטינית
ספירה (סדרת לוויינים)

תיאור הלוויין על גלויה משנת 2016
ספירה (ברוסית:Сфера, ספירה) הייתה סדרת לוויינים שפותחה בברית המועצות. השיגורים בוצעו בשנים 1968–1978. מטרת הלוויינים הייתה לבצע עדכון קואורדינטות של נקודות שונות על פני כדור הארץ בדיוק גבוה יותר. הדרישה לכך גברה לקראת הפעלה מבצעים של מערכת ניווט לוויינית ציקלון במהלך שנות ה-70 של המאה ה-20. בסך הכול בוצעו 18 שיגורים. כול השיגורים למעט שיגור מס' 2 הסתיימו בהצלחה. הלוויין האחרון סיים את השירות בשנת 1980.

פיתוח הלוויינים החל לפי הזמנה של היחידה הקרטוגרפית של המטא הכללי. הזמנה הועברה ל"מערכות המידע הלווייניות רשטניוב" שהחלה את הפיתוח בשנת 1963. הלוויין הראשון שוגר בשנת 1968 ופעל במשך 15 חודשים (6 חודשים מעל התכנון). המערכת הוכרזה כמבצעית לאחר סיום הבדיקות בשנת 1972 (אחרי השיגור התשיעי). על בסיס תוצאות המדידות הוכנה מערכת קואורדינטות חדשה במקום מערכת שהייתה בניצול בברית המועצות החל משנת 1942.

כל הלוויינים שוגרו תחת שם "קוסמוס" מקוסמודרום פלסצק. משקל הלוויינים היה 600 ק"ג בלוויינים הראשונים וגדל ל-850 ק"ג בלוויין אחרון בסדרה. על הלוויין הותקן פאנל סולארי בהספק 100 ו"ט. גוף הלוויין היה גליל בקוטר של כ-2 מ' ובאורך של כ-3 מ'. בתוכו הותקן מכשור שונה. הלוויין הראשון שוגר למסלול בגובה של 1200 ק"מ. יתר הלוויינים שוגרו לגובה 1300–1500 ק"מ.

בשנת 1977 החל פיתוח של סדרה משודרגת "מוסון" ששיגוריה החלו בשנת 1981.

==קישורים חיצוניים==
* [http://www.astronautix.com/s/sfera.html לווייני ספירה]
* [https://space.skyrocket.de/doc_sdat/sfera.htm תיאור השיגורים]
* [https://www.russianspaceweb.com/sfera.html תיאור הלוויינים]
* [https://archive.today/20121225161249/kik-sssr.narod.ru/Geodesy.htm תיאור המערכת] 
* [https://space.skyrocket.de/doc_sdat/sfera.htm רשימת שיגורים]

קטגוריה:לוויינים רוסיים
פאפאייה גיימינג

פאפאייה גיימינג בע"מ (באנגלית: Papaya Gaming) היא חברה ישראלית המפתחת משחקי מובייל. נכון ליוני 2023, פיתחה החברה ארבעה משחקים שהגיעו יחד למעל 22 מיליון הורדות. לפי הערכות, הכנסותיה עמדו על מעל ל-150 מיליון דולר עד 2021.

== היסטוריה ==
חברת פאפאייה גיימינג הוקמה במרץ 2016 על ידי שלושה מייסדים: אוריאל בכר, אנדריי בירמן ואלכס ליאכובצקי. בהמשך הדרך, הצטרף כמייסד שותף יוני צביק. משחקי הקז'ואל של החברה פותחו על גבי פלטפורמה המאפשרת לשדך שחקני רשת למשחקים תחרותיים על בסיס יכולות וביצועים. בשנת 2021, לפי הערכות, החברה עמדה על הכנסות של מעל 150 מיליון דולר וכ-10 מיליון הורדות.

 

== משחקים שפותחו על ידי החברה ==
* Solitaire Cash – אפליקציית המשחק הראשונה שפותחה על ידי החברה, בה משתמשים מתחרים ביניהם בטורניר סוליטר קלאסי, בו כל שחקן מקבל חפיסת קלפים המסודרת באותו אופן במטרה לקבל את הניקוד המרבי בזמן קצוב.
* Bingo Cash – משחק בינגו מבוסס יכולת למובייל, בו משתמשים מתחרים ביניהם על אותו לוח ומספרים בזמן קצוב.
* Bubble Cash – משחק ירי תחרותי בבועות, בו המשתמשים מתחרים ביניהם על פיצוץ מספר הבועות הגבוה ביותר בזמן קצוב.
* 21 Cash – משחק קלפים מבוסס בלאק ג'ק למובייל בו מתחרים השחקנים ביניהם לייצר כמה שיוצר רצפי מספרים המסתכמים ב-21 בזמן קצוב.

== קישורים חיצוניים ==
* 

== הערות שוליים ==

קטגוריה:חברות ישראליות
קטגוריה:חברות משחקי וידאו
קטגוריה:חברות משחקי וידאו ישראליות
לודוביק טרארי

ז'אק לודוביק טרארי (בצרפתית: Jacques Ludovic Trarieux) היה מדינאי צרפתי רפובליקני, עורך דין, אינטלקטואל בולט, פעיל למען זיכוי דרייפוס וחלוץ בתחום זכויות האדם הבין-לאומיות.

==חייו המוקדמים==
לודוביק טרארי נולד ב-30 בנובמבר 1840 בכפר במחוז שראנט. סיים לימודי משפטים והתקבל ללשכת עורכי הדין של בורדו ב-1862, ועסק בעריכת דין עד 1881. נבחר לנשיא הלשכה בשנת 1877. באותה שנה הצטרף למפלגה הרפובליקנית, שתמכה בהקמת הרפובליקה הצרפתית השלישית.

באפריל 1879 נבחר כאחד מנציגי המפלגה בפרלמנט התחתון של צרפת, שם בלט בפעילותו. בין השאר הצביע נגד הקלות שניתנו לקומונה הפריזאית, ונגד בחירתו של לואי אוגיסט בלאנקי לתפקיד ציבורי. בשנת 1881 סיים את תפקידו וחזר לעבוד בלשכת עורכי הדין.

בשנת 1888 נבחר לסנאטור של ז'ירונד בפרלמנט הצרפתי, תפקיד אותו מילא עד יום מותו. דגל בעמדות שמרניות בנושאים חברתיים, בהם חוזי שירות, בוררות בין מעסיקים לעובדים, עבודת נשים ועבודת נוער. עם זאת, במאי 1897 קידם חוק שאסר חקירות חשאיות ללא נוכחות עורך דין, וגיבש מערכת חוקים בעניינים פליליים. בשנת 1889 נבחר כחלק מוועדה שניסחה את כתב התביעה נגד ז'ורז' בולנז'ה.

==פרשת דרייפוס==
ב-26 בינואר 1895 מונה לשר המשפטים של צרפת, וקידם מספר חוקים חברתיים. כמו כן ביקש לבדוק מספר מסמכים הקשורים לפרשת דרייפוס, והשתכנע בחפותו. בנובמבר 1895 פרש מתפקידו ונלחם למען זיכויו של אלפרד דרייפוס. הוא אסף ראיות נוספות שחיזקו את החשדות כלפי פרדיננד אסטרהאזי בבגידה, והעיד במשפטו השני של דרייפוס, בשנת 1899. במשפט זה הופחת עונשו של דרייפוס. טרארי הציע שהסנאט יעניק לו חנינה, וזו ניתנה לו רק בשל מצב בריאותו הלקוי. רק ביוני 1900 זכה דרייפוס בחנינה מלאה, לאחר מחאה ציבורית נרחבת.

טרארי העיד גם במשפטו של אמיל זולא, ותקף בעדותו את צבא צרפת על הרשעת השווא של דרייפוס.

==הליגה הצרפתית לזכויות האדם==
במהלך משפטו של אמיל זולא בפברואר 1898 יזם טרארי הקמת ארגון זכויות אדם בשם "הליגה הצרפתית לזכויות האדם." הארגון הוקם בפגישה בביתו ב-20 בפברואר 1898, ובתוך כמה חודשים נרשמו בארגון כאלף חברים. ביוני 1898 כונסה אספה כללית של הארגון בפריז וטרארי נבחר כנשיא הארגון.

ב-20 באוגוסט 1898, לאחר הרשעתו הכוזבת של ז'ורז' פיקאר, כתב טרארי מכתב פתוח בו תקף את שר המלחמה גודפרואה קווניאק והפיץ אותו ברחבי צרפת. קווניאק נאלץ להתפטר לאחר שנחשפו המסמכים המזויפים של אובר-ז'וזף אנרי. צעדים אלו הגבירו את הפופולריות של ליגת זכויות האדם, ועשרות אלפי חברים הצטרפו לארגון.

==שנותיו האחרונות==
אנדרטה לזכרו של לודוביק טרארי שהוקמה ב[[פריז בשנת 1907]]
בשנת 1903 התדרדרה בריאותו של טרארי, והוא נאלץ להעביר את נשיאות ליגת זכויות האדם לידידו, פרנסיס דה פרסנסה. עד יום מותו הקדיש את מאמציו האחרונים לשיקומו של דרייפוס ולהגנה על זכויות האדם.

טרארי נפטר ב-13 במרץ 1904 בפריז. דרייפוס זוכה רק ביולי 1906.

==הפרס הבין-לאומי לזכויות האדם על שם לודוביק טרארי==
בשנת 1984 הקים בבורדו עורך הדין הצרפתי ברטרנד פברו קרן המעניקה . הפרס מוענק מדי שנה לעורך דין שבלט בהגנה על זכויות האדם ועל מאבק בגזענות. הזוכה בפרס נבחר לאחר התייעצות עם ארגוני זכויות האדם, והוא ממומן על ידי מספר לשכות עורכי דין וארגוני זכויות אדם באירופה.

פרס לודוביק טרארי הראשון הוענק ב-29 במרץ 1985 לנלסון מנדלה, שישב אז בכלא. הפרס נמסר רשמית לבתו, זני מנדלה-דלמיני, ב-27 באפריל 1985.

==קישורים חיצוניים==

==הערות שוליים==

קטגוריה:פרשת דרייפוס: אישים
קטגוריה:צרפתים שנולדו ב-1840
קטגוריה:צרפתים שנפטרו ב-1904
קלראשי

קֶלֶרָאשי (ברומנית: Călărași) היא עיירה במולדובה, שנוסדה ב-1848.

בעבר, משמעות המילה "călărași" הייתה "פרשים" (היום המילה היא "călăreți" כלומר צרעות). שמו של Călărași נוצר בהשראת אגדה שמספרת שפעם, כאשר סטפן הגדול ממולדובה נלחם בעות'מאנים, הוא הורה לגדוד פרשים לעמוד על המשמר. הם נלחמו בעות'מאניים, הקריבו את עצמם ולבסוף ניצחו בקרב.

קלראשי הייתה עיירה יהודית חסידית היסטורית: 4,593 מתושבי העיר שהם 89% מהאוכלוסייה, היו יהודים. בשנת 1897. ב-1905 נהרגו 60 יהודים, 300 נפצעו ויותר מ-200 בתים נשרפו כחלק מגל הפוגרומים הרוסיים. רבים מהניצולים ברחו לקישינב הסמוכה או היגרו לרומניה, אוסטריה, ישראל וארצות הברית<ref></ref>, ב-1930<nowiki/>היו 3,631 תושבים (76% מהאוכלוסייה) יהודים. בקהילה היהודית היו ארגוני רווחה, בית חולים, תלמוד תורה וספרייה בין יתר מוסדות הקהילה.

בשנת 2018, דומיטרו גרוסי הוציא סרט תיעודי אתנוגרפי ברומנית בשם "Călărași – ארץ ליד שער השמיים" המתמקד בהיסטוריה התרבותית של העיירה ובפולקלור<ref></ref>.

העיר היא המרכז האדמיניסטרטיבי של מחוז קלאשי; היא גם מנהלת כפר אחד, אוריקובה.

קלראשי עיר תאומה עם העיר קלאראסי ברומניה.

== קישורים חיצוניים ==

* [http://www.rtrfoundation.org/webart/KALARASH.pdf קלראש/קלראסי] (עמ'&nbsp;362–363) בקרן נתיבי שורשים של מרים ויינר

== הערות שוליים ==
מבט לעבר העיירה

קטגוריה:עיירות יהודיות (שטעטלעך)
קטגוריה:מולדובה: ערים
מפעל הטקסטיל בקישפשט

מפעל הטקסטיל בקישפשט (בהונגרית: Kispesti Textilgyár; בקיצור: KISTEXT) שנוסד ונוהל במשך עשרות שנים על ידי יהודים-הונגרים, היה מפעל טקסטיל מצליח שהיה בעבר משמעותי בבודפשט, נסגר ונחרב בתחילת שנות ה-2000. המפעל היה אחד ממפעלי תעשיית הטקסטיל שהוקמה ונשלטה בידי יהודים כמו למשל מפעל טקסטיל גולדברגר.

== היסטוריה ==
=== הקמה ===

מפעל הטקסטיל בקישפשט נוסד ב-22 בינואר 1907 על ידי שלושה אחים: הוגו, אדולף וקארוי פופר על הגבול של קבניה (Kőbánya - כיום רובע 10 של בודפשט) ופשטסנטלרינץ (Pestszentlőrinc - כיום חלק מרובע 18 של בודפשט). פשטסנטלרינץ השתייך מבחינה מנהלית לקישפשט מ-1874 עד 1910 וזו הסיבה שקישפשט מופיע בשם המפעל. בשנת 1919 הצטרף לחברה חתנו של קארוי פופר, מנו אגושטון, שמומחיותו סייעה לחברה לצמוח למפעל טקסטיל משמעותי. המפעל הגדול ייצר בד כותנה וממנו מפות שולחן, מצעי מיטה ושאר סוגי טקסטיל ביתי, בין השאר גם לייצוא.

=== מנו אגושטון ===

מאנו אגושטון הפך לבעל המפעל Kistext, במהלך שנות ה-30 של המאה ה-20 וכבר מתחילת חקיקת החוקים האנטי יהודים בשנת 1938 ואילך לרבות החוק היהודי השני והחוק היהודי השלישי (שאסרו החזקת רכוש בידי יהודים) פעל אחרת מאשר רבים מחבריו התעשיינים היהודים. עוד לפני הכיבוש הגרמני (21 במרץ 1944 - מבצע מרגרטה) שכר למפעל כמה שרי ממשלה הונגרית בכירים לשעבר, הן כדירקטורים בחברה והן כבעלי מניות קטנים שאותן העניק להם, ואלה בקשריהם הענפים הבטיחו את שלומו של המפעל ושלום משפחתו של אגושטון בתקופת השואה. שוטרים עמדו ושמרו ליד שער החווילה של אגושטון ומשפחתו בגבעת השוואבים, במשך 24 שעות ביממה. הם לא הירשו לפגוע בהם גם בזמן שלטון מפלגת צלב החץ. מנו אגושטון ניצל, שרד ושוחרר יחד עם בני משפחתו ועבד זמן קצר בשיקום מפעל הטקסטיל בקישפשט. עד מהרה הבין שהממשלה הקומוניסטית שעמדה לעלות לשלטון תלאים את רכושו והחליט להגר לארצות הברית. לרוע המזל, הוא עבר התקף לב במטוס ורק גופתו הגיעה לאמריקה.

=== אחרי המלחמה - הלאמה ===

המפעל שהיה ממוקם די רחוק ממרכז בודפשט, לא סבל מנזק משמעותי עקב הפצצות בעלות הברית במהלך מלחמת העולם השנייה ולכן הוא היה מסוגל לתפקד שוב לאחר המלחמה באמצעות השיקום הקצר על ידי מנו אגושטון. הוא הולאם כאמור במרץ 1948. בשנת 1949 נוסף אליו המפעל Benkő Textilipari Rt. החברה המשיכה את פעילותה מאז והלאה בשם "החברה הלאומית של מפעל הטקסטיל בקישפשט" (Kispest Textilgyár Nemzeti Vállalat) ואז בשנת 1950 שונה השם לשמו המוכר - Kispesti Textilgyár (בקיצור KISTEXT).

=== גלגולי המפעל עד פירוק ===

ב-1 ביולי 1963 ההנהלה התעשייתית הלאומית של הונגריה הקימה את "חברת הדפסת הכותנה" (PANYOVA) על ידי מיזוג מספר חברות בתעשיית הכותנה, כולל KISTEX.<ref></ref> עם זאת, KISTEXT מוזגה עם חברה בשם Soroksári Textilgyár) SORTEX) בשנת 1980 ונפרדה מ-PANYOVÁ בשנת 1981, כדי להמשיך לפעול כחברה עצמאית תחת השם SORTEX עד 1992, אז הוכנסה להליכי פשיטת רגל, אך לא חוסלה, אלא שוב תחת השם Kispesti Textilgyár הפכו אותה לחברת מניות פרטית. משנת 1998, היא המשיכה בפעילותה בשם Printex Pamutipari Rt, אך פשטה רגל ונרכשה על ידי חברה מהעיר נירג'האזה בשנת 2000, שגם היא פשטה את הרגל ופורקה עקב חוסר יכולתו להתמודד עם היצרנים באסיה.<ref></ref><ref></ref>

KISTEXT במחצית הראשונה של [[המאה ה-20]]

==קישורים חיצוניים==

== הערות שוליים ==

קטגוריה:חברות הונגריות
קטגוריה:תעשיית טקסטיל
קטגוריה:הונגריה: כלכלה
קטגוריה:יהדות הונגריה
שאדי ריאד

שאדי ריאד דנאנו (בערבית: شادي رياض دنانو, בתעתיק מדויק: שאדי ריאצ' דנאנו, בספרדית: Chadi Riad Dnanou; נולד ב-17 ביוני 2003 בפלמה דה מיורקה שבספרד) הוא כדורגלן מרוקאי-ספרדי המשחק בעמדת הבלם בקבוצת קריסטל פאלאס מהפרמייר ליג.

== קריירת מועדונים ==
ריאד גדל בפלמה דה מיורקה שבספרד להורים מרוקאים. הוא שיחק במחלקות הנוער של אתלטיקו ראפאל, מיורקה וסן פרנסיסקו. בחודש פברואר 2019 חתם על חוזה לשלוש שנים בברצלונה החל מחודש יולי. בשנת 2020 הושאל למשך שנה לסבאדל, ושיחק במחלקת הנוער של המועדון.

ב-16 בדצמבר 2020 ערך ריאד את הופעת הבכורה שלו בקבוצה הבוגרת של סבאדל, בניצחון 2-0 על איביסה מהליגה הספרדית הרביעית במסגרת גביע המלך הספרדי לעונת . ב-11 בינואר 2021 ערך את הופעת הבכורה שלו בליגה הספרדית השנייה, בתיקו 1-1 נגד לוגו במסגרת המחזור ה-21 לעונת .

בקיץ 2022 החל ריאד לשחק בברצלונה אתלטיק, קבוצת המילואים שלברצלונה, במסגרת פרימרה דיויסיון RFEF. ב-8 בנובמבר 2022 ערך את הופעת הבכורה שלו בקבוצה הראשונה של המועדון, בניצחון 2-1 על אוססונה במסגרת המחזור ה-14 בלה ליגה לעונת 2022/2023.

ב-26 ביולי 2023 הושאל ריאד למשך עונת 2023/2024 לריאל בטיס מלה ליגה. ב-16 בספטמבר ערך את הופעתו הבכורה בקבוצה בהפסד 5-0 לברצלונה.

ב-14 ביוני 2024 חתם ריאד לחמש שנים בקריסטל פאלאס.
== קריירה בינלאומית ==
ב-13 במרץ 2023 זומן ריאד לראשונה לסגל נבחרת מרוקו על-ידי המאמן וליד רגראגי, לקראת משחקי הידידות נגד נבחרות ברזיל ופרו.

הוא נכלל בסגל נבחרת מרוקו עד גיל 23 לטורניר גביע אפריקה לאומות עד גיל 23 בשנת 2023.

נכלל בסגל נבחרת מרוקו לטורניר גביע אפריקה לאומות 2023, על-אף שלא ערך הופעות במדי הנבחרת עד למועד הזימון.

== תארים ==
;ברצלונה
* אליפות ספרד (1): 2022/2023

== קישורים חיצוניים ==

== הערות שוליים ==

קטגוריה:כדורגלנים מרוקאים
קטגוריה:בלמי כדורגל מרוקאים
קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני סבאדל
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני ריאל בטיס
קטגוריה:כדורגלני קריסטל פאלאס
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2023
קטגוריה:מרוקאים שנולדו ב-2003
קטגוריה:ספרדים שנולדו ב-2003
עידן ברנשטיין

עידן ברנשטיין הוא קצין בצה"ל בדרגת אלוף-משנה, המשמש מפקד עוצבת התקומה.

== ביוגרפיה ==
ברנשטיין התגייס לצה"ל בשנת 2001 לגדוד 334 בהמשך תפקד כמפקד סוללה בגדוד במלחמת לבנון השנייה, בהמשך תפקד כקצין אג״ם בחטיבה 282 וקצין אג״ם באוגדה 36 . לאחר שהועלה לדרגת סא"ל מונה למפקד גדוד 411 בין השנים 2018–2020. בשנת 2022 הועלה לדרגת אל"ם ומונה לרמ"ח תח"מ בחיל התותחנים. במינוי משני הוא מפקד עוצבת התקומה. 

== הערות שוליים ==

קטגוריה:מפקדי אגד ארטילרי 213
קטגוריה:אלופי-משנה בצה"ל
קטגוריה:ישראלים שנולדו במאה ה-20
קטגוריה:מפקדי גדודים בחיל התותחנים
קטגוריה:מפקדי עוצבת התקומה
קטגוריה:מפקדי חטיבות במלחמת חרבות ברזל